# DOM ZDRAVLJA TOMISLAVGRAD

**Broj: 54/1- 1/22.**

**Datum, 25.1.2022.**

Na temelju članka 26., Statuta Doma zdravlja Tomislavgrad („Narodne novine Hercegbosanske županije“, broj: 6/16), a u svezi s člankom 11. i člankom 13. Pravilnika o radu Doma zdravlja Tomislavgrad, broj: 350-1/08, od 30.5.2008., ravnateljica Doma zdravlja Tomislavgrad, **d o n o s i**

**O D L U K U**

**I**

O odabiru kandidatkinja za radno mjesto za zasnivanje radnog odnosa na neodređeno vrijeme uz probni rad od jednog (1) mjeseca za četiri (4) medicinske sestre/tehničara, kako slijedi:

1. Ana Bagarić, Bukovica bb, Tomislavgrad

2. Ružica Alagušić, Grabovica bb, Tomislavgrad

3. Jela Šteko, Mrkodol bb, Tomislavgrad

4. Iva Mihojević, Stjepana Radića bb, Tomislavgrad

Imenovane osobe iz stavka 1. ove Odluke se primaju u radni odnos na neodređeno vrijeme na radno mjesto medicinske sestre/tehničara.

**II**

Imenovane osobe iz stavka 1. ove Odluke ispunjavaju uvjete tražene u natječaju za radno mjesto te će se s istima potpisati Ugovor o radu na neodređeno vrijeme uz probni rad od jednog (1) mjeseca.

**III**

Odluka stupa na snagu danom donošenja.

**O b r a z l o ž e nj e**

Dom zdravlja Tomislavgrad je dana 14.12.2021. godine objavio natječaj za zasnivanje radnog odnosa na neodređeno vrijeme uz probni rad od jednog (1) mjeseca za četiri (4) medicinske sestre/tehničara. Natječaj je objavljen na oglasnoj ploči Zavoda za upošljavanje Hercegbosanske županije, Područni ured Tomislavgrad, oglasnoj ploči Doma zdravlja Tomislavgrad i web stranici [www.dz-tomislavgrad.com](http://www.dz-tomislavgrad.com). Na navedeni natječaj pravovremenu prijavu je dostavilo šest kandidatkinja, od kojih su četiri bile potpune, a dvije nepotpune, kako je utvrđeno i Zapisnikom sa otvaranja prijava za natječaj za radno mjesto za zasnivanje radnog odnosa na neodređeno vrijeme uz probni rad od jednog (1) mjeseca, za četiri (4) medicinske sestre/tehničara, broj: 4/1-1/22, od 7.1.2022. godine.

S kandidatkinjama koje su dostavile pravovremene i potpune prijave, Povjerenstvo za odabir kandidata, imenovano Odlukom ravnateljice, broj: 944/12-1/21. od 27.12.2021. godine, obavilo je intervju te utvrdilo rang listu kandidatkinja i dalo preporuku ravnateljici, a sve evidentirano u Zapisniku s intervjua s kandidatima prijavljenim na natječaj za zasnivanje radnog odnosa na neodređeno vrijeme uz probni rad od jednog (1) mjeseca, broj: 37/1-1/22, od 18.1.2022. godine.

Slijedom preporuke Povjerenstva, ravnateljica je odlučila kao u izrijeku ove Odluke.

**Pouka o pravnom lijeku**: Protiv ove odluke može se podnijeti žalba Upravnom vijeću Doma zdravlja Tomislavgrad u roku od 15 dana od dana donošenja.

**R A V N A T E LJ** **I C A**

**Ivanka Živković, dr.med.**

DOSTAVITI:

1. Imenovane x4
2. Služba za opće, pravne i kadrovske poslove
3. Služba za računovodstvo i financije
4. Pismohrana